pythainlp/thai-wiki-dataset-v4 huggingface dataset:
แอโร่ซอฟต์

แอโร่ซอฟต์  เป็นตราสินค้าสำหรับรองเท้าเพื่อสุขภาพที่ผลิตโดย บริษัท ซัมมิทฟุตแวร์ จำกัด ซึ่งก่อตั้งเมื่อวันที่ 1 มิถุนายน พ.ศ. 2522 โดยมีโกมล จึงรุ่งเรืองกิจ เป็นผู้ก่อตั้ง ผู้ถือหุ้นใหญ่ และประธานกรรมการบริษัท มีสำนักงานและโรงงานผลิตรองเท้าตั้งอยู่ที่เลขที่ 5/4 หมู่ 1 ถนนเทพรัตน กิโลเมตรที่ 16 ตำบลบางโฉลง อำเภอบางพลี จังหวัดสมุทรปราการ ด้านหน้าโรงงานของบริษัท ไทยซัมมิท โอโตพาร์ท อินดัสตรี จำกัด โดยพัฒนา จึงรุ่งเรืองกิจ พี่ชายของโกมล เป็นผู้จัดหาที่ดินให้
ซัมมิทฟุตแวร์มีความเชี่ยวชาญในการผลิตรองเท้าแตะ รองเท้าพยาบาล และรองเท้าสุขภาพด้วยพื้นวัสดุโพลียูรีเทน ด้วยระบบการผลิตแบบ Direct On Upper ต่อมาในปี พ.ศ. 2558 ได้แตกไลน์ออกมาผลิตรองเท้าผ้าใบลำลอง (Casual) ในชื่อ "แอโร่ซอฟต์ ฟลาย" เพื่อขยายกลุ่มเป้าหมายไปยังวัยรุ่นและนักศึกษา พร้อมกับส่งออกไปจำหน่ายในประเทศเวียดนาม ประเทศฟิลิปปินส์ และประเทศพม่า เป็นต้น
เหตุการณ์สำคัญ.
การซื้อลิขสิทธิ์ฟุตบอลยูโร.
แอโร่ซอฟต์เป็นที่รู้จักในวงกว้างจากการซื้อลิขสิทธิ์การถ่ายทอดสดการแข่งขันฟุตบอลชิงแชมป์แห่งชาติยุโรป (ฟุตบอลยูโร) ทั้งปี 2020 จำนวน 310 ล้านบาท ในปี พ.ศ. 2564 และปี 2024 ในปี พ.ศ. 2567 โดยในคราวซื้อลิขสิทธิ์ยูโร 2020 มีการทำเพลงประชาสัมพันธ์ โดยณัฐภูมิ รัฐชยากร ผู้บริหารค่ายเพลง Kit Music เป็นผู้แต่งขึ้นอย่างเร่งด่วนก่อนการแข่งขันนัดแรกจะทำการแข่งขันเพียง 1 วัน และขับร้องโดยพลพล พลกองเส็ง จนได้รับความนิยม
การระบาดทั่วของโควิด-19.
ในระหว่างการระบาดทั่วของโควิด-19 ในประเทศไทย สาธารณสุขจังหวัดสมุทรปราการได้รับรายงานว่าเมื่อวันที่ 21 มิถุนายน พ.ศ. 2564 พบคลัสเตอร์ใหม่หลายแห่งในจังหวัดสมุทรปราการ โดยคลัสเตอร์ที่ใหญ่ที่สุดคือโรงงานผลิตรองเท้าแอโร่ซอฟต์ของซัมมิทฟุตแวร์ โดยพบผู้ติดเชื้อจำนวน 326 คน หรือเกือบทั้งโรงงาน ซัมมิทฟุตแวร์จึงประกาศปิดบริษัท และกักตัวพนักงานทั้งหมดไว้ภายในอาคารจอดรถภายในโรงงาน
เหตุเพลิงไหม้โรงงาน.
เมื่อวันที่ 15 พฤศจิกายน พ.ศ. 2565 เวลา 17:20 น. เกิดเหตุเพลิงไหม้อาคาร 6 ชั้น ภายในโรงงานผลิตรองเท้าแอโร่ซอฟต์ของซัมมิทฟุตแวร์ มีผู้ได้รับบาดเจ็บ จำนวน 3 ราย และบาดเจ็บสาหัสอีก 1 ราย รวม 4 ราย ใช้เวลาประมาณ 4 ชั่วโมงจึงสามารถควบคุมเพลิงไว้ได้ โดยสาเหตุของเพลิงไหม้เกิดจากไฟฟ้าลัดวงจร และจุดที่เกิดเพลิงไหม้เป็นโชว์รูมสินค้า ไม่ได้ลุกลามไปยังส่วนการผลิต และไม่พบการเผาไหม้ของสารเคมีอันตราย หลังเกิดเหตุ อำเภอบางพลีได้ติดป้ายประกาศปิดอาคาร ห้ามผู้ใดเข้าออก เพื่อให้หน่วยพิสูจน์หลักฐาน และหน่วยงานฝ่ายโยธา เข้ามาพิสูจน์ความมั่นคงแข็งแรงของอาคาร
เอกภาพ (ประเทศกัมพูชา)

เอกภาพ  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 1,752 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าอัตราการจำหน่ายที่ดินในเอกภาพอยู่ในระดับรุนแรง
แซมีลอน

แซมีลอน  เป็นหมู่บ้านในตำบลออบแนมอ อำเภอกลาง เทศมณฑลรูดอน จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 133 คนใน 28 ครัวเรือน
แซฮีลอน

แซฮีลอน (ยังเป็นรู้จักกันในชื่อ แซมีลอน ) เป็นหมู่บ้านในตำบลรูดฆอเน รูดฆอเน เศมณฑลรูดอน จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 50 คนใน 10 ครัวเรือน
ตำบลท่าฉลอม

ท่าฉลอม เป็นตำบลในอำเภอเมืองสมุทรสาคร จังหวัดสมุทรสาคร และยังเป็นชื่อของพื้นที่โดยรอบด้วย
ประวัติ.
ท่าฉลอมมีประวัติสื่อถึงสมัยอยุธยาตอนกลางในรัชสมัยสมเด็จพระมหาจักรพรรดิที่พระองค์สถาปนา "บ้านท่าจีน" เป็นเมือง ท่าฉลอมและมหาชัยในเวลานั้นเป็นชุมชนชาวจีน โดยมีท่าเรือจีนหลายแห่งทั้งสองฝั่งแม่น้ำท่าจีน ทำให้แม่น้ำนี้มีชื่อเรียกว่า "ท่าจีน"
ท่าฉลอมเป็นสุขาภิบาลแห่งแรกของประเทศไทย ซึ่งสถาปนาโดยพระบาทสมเด็จพระจุลจอมเกล้าเจ้าอยู่หัวใน พ.ศ. 2448 หลังทอดพระเนตรเห็นความสกปรกของนครเขื่อนขันธ์ (ปัจจุบันอยู่ในอำเภอพระประแดง จังหวัดสมุทรปราการ) และเทียบว่า "โสโครกเหมือนกับตลาดท่าจีน" ดังนั้น กรมพระยาดำรงราชานุภาพ รัฐมนตรีว่าการกระทรวงมหาดไทย จึงทำความสะอาดเมืองและสร้างถนนใหม่ให้แก่กษัตริย์ เมื่อมีการสร้างถนนหนึ่งเสร็จ พระบาทสมเด็จพระเจ้าอยู่หัวทรงเป็นประธานในพิธีเปิดถนนอย่างเป็นทางการในวันที่ 18 มีนาคม พ.ศ. 2448 และพระราชทานนามว่า "ถนนถวาย"
คำว่า "ฉลอม" ใน "ท่าฉลอม" หมายถึงเรือขายของประเภทหนึ่งที่คล้ายกับสำเภา
ท่าฉลอมในรัชสมัยพระบาทสมเด็จพระจุลจอมเกล้าเจ้าอยู่หัวเป็นเมืองหลักของจังหวัดและเจริญกว่าฝั่งมหาชัย
ภูมิศาสตร์.
ท่าฉลอมตั้งอยู่ในบริเวณตอนกลางฝั่งตะวันตกของอำเภอเมืองสมุทรสาคร ภูมิประเทศเป็นรูปกระเพาะหมูที่เกิดจากทางคดเคี้ยวในแม่น้ำท่าจีน ฝั่งตรงข้ามของแม่น้ำคือใจกลางสมุทรสาคร หรือที่เรียกกันว่า มหาชัย
ท่าฉลอมติดกับพื้นที่ตำบลดังนี้ (ทิศเหนือตามเข็มนาฬิกา): มหาชัยกับบางหญ้าแพรก ท่าจีน อ่าวกรุงเทพ (ข้างบนอ่าวไทย) และโกรกกราก ตามลำดับ
แม่น้ำท่าจีนเป็นแม่น้ำสายหลักที่มีต้นน้ำอยู่ในจังหวัดชัยนาท ไหลผ่านพื้นที่นี้ลงไปยังอ่าวไทย
เขตบริหาร.
ท่าฉลอมเป็นส่วนหนึ่งของเทศบาลนครสมุทรสาคร
การเดินทาง.
ปัจจุบัน พลเมืองท่าฉลอมยังคงรักษาวิถีชีวิตดั้งเดิม อาคารเก่าที่มีกราฟฟิตีเก๋ ๆ ยังคงพบเห็นได้ตามท้องถนน และมีสามล้อถีบบริการในพื้นที่
ท่าฉลองยังเป็นที่ตั้งของสถานีรถไฟบ้านแหลม ซึ่งเป็นต้นกำเนิดทางรถไฟสายแม่กลอง (ส่วนที่สอง) ซึ่งเริ่มต้นจากวงเวียนใหญ่ในกรุงเทพและสิ้นสุดที่จังหวัดสมุทรสงคราม
การเดินทางระหว่างท่าฉลองกับมหาชัยโดยหลักพึ่งพาเรือข้ามฟากท่าจีน
เศรษฐกิจ.
ชาวบ้านส่วนใหญ่ทำอาชีพประมง ผลิตภัณฑ์ท้องถิ่นของพื้นที่ได้แก่เรือประมงจำลองขนาดเล็กและอาหารทะเลแห้ง
วัฒนธรรมร่วมสมัย.
ท่าฉลอมเป็นฉากในเพลงลูกทุ่งไทยชื่อ 'ท่าฉลอม' ซึ่งขับร้องโดยชรินทร์ นันทนาครใน พ.ศ. 2504
หอจดหมายเหตุภาพยนตร์แห่งประเทศจีน

หอจดหมายเหตุภาพยนตร์แห่งประเทศจีน  เป็นหอจดหมายเหตุภาพยนตร์จีนตั้งอยู่ในกรุงปักกิ่ง อยู่ในการครอบครองและการดำเนินการโดยกรมโฆษณาการแห่งพรรคคอมมิวนิสต์จีน (CCP) ก่อตั้งขึ้นเพื่อเก็บรักษาภาพยตร์จีนที่มีอยู่และฟื้นฟูภาพยนตร์ที่ 'สูญหาย' ในช่วงไม่ปีที่ผ่านมา หอจดหมายเหตุร่วมมือกับองค์กรภาพยนตร์นานาชาติเพื่อช่วยเหลือในการอนุรักษ์ภาพยนตร์ และจัดกิจกรรมจำนวนมากโดยเฉพาะเทศกาลภาพยนตร์นานาชาติปักกิ่ง
เป้าหมาย.
เป้าหมายในการก่อตั้งหอจดหมายเหตุคือเพื่ออนุรักษ์ภาพยนตร์จีนและออกฉายในพื้นที่ชนบท ในปี ค.ศ. 2012 ภาพยนตร์ที่ผลิตในประเทศจีนระหว่างปี ค.ศ. 1905 ถึง ค.ศ. 1976 จำนวนประมาณ 2,400 เรื่องได้รับการเก็บรักษาในหอจดหมายเหตุ ภายหลังหอจดหมายเหตุได้ขยายขอบเขตการบริการไปถึงการเก็บรักษาภาพยนตร์ในรูปแบบดิจิทัลทั้งภาพยนตร์จีนและภาพยนตร์นานาชาติ นอกจากนี้ หอจดหมายเหตุยังดำเนินโครงการวิจัยที่มุ่งค้นหาภาพยนตร์ที่ 'สูญหาย' และแนวปฏิบัติในการสร้างภาพยนตร์ที่ถูกละทิ้ง
อวี๋ ซาน

อวี๋ ซาน (俞珊, ค.ศ. 1908-ค.
ศ. 1968) เป็นนักแสดงชาวจีนและเป็นหนึ่งในนักแสดงละครที่เก่าแก่ที่สุดในจีน
ชีวิตส่วนตัว.
อวี๋ ซาน เกิดในปี ค.ศ. 1908 ที่เมืองชานยินมณฑลเจ้อเจียง (ปัจจุบันคือเช่าซิง มณฑลเจ้อเจียง) ในครอบครัว อวี๋ ที่มีชื่อเสียงในชานยิน บิดาของเธอ อวี๋ ต้าชุน เป็นข้าราชการในสาธารณรัฐจีน ปู่ของเธอ อวี๋ หมิงเจิ้น เป็นนักวิชาการฮั่นหลินในสมัยปลายราชวงศ์ชิง ซึ่งดำรงตำแหน่งผู้ควบคุมสถาบันการเดินเรือเจียงหนาน ลูกพี่ลูกน้องรุ่นที่หนึ่งของพ่อเธอ (ลูกพี่ลูกน้องรุ่นที่หนึ่งของ ต้า ชุน) อวี๋ ต้าเหว่ย เป็นนักการเมืองในสาธารณรัฐจีน
เธอเริ่มการศึกษาที่โรงเรียนมัธยมหญิงหนานไค่ในเทียนจิน นอกจากนี้เธอยังศึกษาอยู่ที่วิทยาลัยดนตรีเซี่ยงไฮ้ และได้รับเชิญจากเถียน ฮั่น นักเขียนบทละครชาวจีน ให้เข้าร่วม South China Society ในปี ค.ศ. 1929 ซึ่งเธอได้มีชื่อเสียงโด่งดังจากการเล่นบทนำในละคร สะโลเม ของออสการ์ ไวลด์ ในปีถัดมา เธอแสดงนำในผลงานดัดแปลงของเถียน ฮั่นจากเรื่อง การ์เมน ของ ฌอร์ฌ บีแซ การแสดงของเธอในละคร สะโลเม ได้รับการตีพิมพ์อย่างกว้างขวางในนิตยสารชั้นนำรวมทั้งในนิตยสาร Southland Monthly ความมีเสน่ห์ทางกายที่สำคัญของเธอถูกบรรยายโดยนิตยสารว่าเป็น"ความงดงามที่ไม่มีเทียบ" เธอยังเป็นที่จดจำถึงความสัมพันธ์ของเธอกับบุคคลสำคัญทางวัฒนธรรมในประเทศจีน เช่น เถียน ฮั่น, จ้าว ไท่โหมว, สวี จิโม่, เหวิน อี้ตู้, และเหลียง ซือชิว
ในเดือนธันวาคม ค.ศ. 1933 เธอแต่งงานกับนักการศึกษา จ้าว ไท่โหมว ซึ่งเป็นหนึ่งในผู้สนับสนุนขบวนการละครแห่งชาติและเป็นสมาชิกของคณะกรรมการเตรียมการของมหาวิทยาลัยชิงเต่า อย่างไรก็ตามทั้งสองหย่ากันในเวลาต่อมา
ในปี ค.ศ. 1948 อวี๋ ซานแปรพักตร์ไปยังพื้นที่ควบคุมของคอมมิวนิสต์ทางตอนเหนือของจีน หลังจากการก่อตั้งสาธารณรัฐประชาชนจีน เธอทำงานให้กับคณะงิ้วปักกิ่งเจียงซูและสถาบันโอเปร่าศึกษาของจีน
น้องสาวของเธอ อวี๋ จิน เป็นแพทย์ จากความนิยมของเธอ หวาง จิง (ค.ศ. 1912 – ค.ศ. 1958) หนึ่งในพี่ชายของเธอได้ทำงานให้กับองค์การการเมืองบางส่วนในวงการละครในเซี่ยงไฮ้ อวี๋เสียชีวิตในปี ค.ศ. 1968 ระหว่างการปฏิวัติทางวัฒนธรรม
สามศิลาจารึกแห่งโคซูเกะ

สามศิลาจารึกแห่งโคซูเกะ (; โรมาจิ: "Kōzuke Sanpi") เป็นศิลาจารึก (อนุสาวรีย์หินแกะสลัก) โบราณ 3 หลักในแคว้นโคซูเกะของประเทศญี่ปุ่นในอดีต ซึ่งปัจจุบันอยู่ในพื้นที่ของนครทากาซากิ จังหวัดกุมมะในภูมิภาคคันโต ศิลาจารึกทั้ง 3 หลักได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในชื่อว่า "Three Cherished Stelae of Ancient Kozuke" ในปี ค.ศ. 2017
ศิลาจารึกทั้งสามหลักเป็นกลุ่มศิลาจารึกที่เก่าแก่ที่สุดจากศิลาจารึกญี่ปุ่นที่หลงเหลืออยู่ 18 หลัก ศิลาจารึกยามาโนอูเอะมาจากปี ค.ศ. 681 (ยุคอาซูกะ) ศิลาจารึกทาโงะมาจากปี ค.ศ. 711 (ยุคนาระ) และศิลาจารึกคานาอิซาวะมาจากปี ค.ศ. 726 (ยุคนาระ) ศิลาจารึกยามาโนอูเอะเป็นตัวอย่างที่เก่าแก่ที่สุดที่ยังหลงเหลืออยู่ของตัวอักษรจีนที่ใช้ในไวยากรณ์ญี่ปุ่น
ศิลาจารึกยามาโนอูเอะ

ศิลาจารึกยามาโนอูเอะ (; โรมาจิ: "Yamanoue hi") (เขียนได้อีกแบบว่า 山上碑) เป็นศิลาจารึกในยุคอาซูกะ ค้นพบในย่านยามานะของนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกมีความเกี่ยวข้องกับยามาโนอูเอะ โคฟุง (; โรมาจิ: "Yamanoue Kofun") ซึ่งเป็นเนินฝังศพ"โคฟุง"ที่อยู่ติดกันและได้รับการกำหนดให้เป็นโบราณสถานแห่งชาติพิเศษด้วย ศิลาจารึกยามาโนอูเอะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017 ข้อความที่จารึกบนศิลาจารึกยามาโนอูเอะเป็นตัวอย่างที่เก่าแก่ที่สุดของการเขียนตัวอักษรจีนตามไวยากรณ์ภาษาญี่ปุ่น
จ้าว ไท่โหมว

จ้าว ไท่โหมว (ค.ศ. 1889–ค.ศ. 1968) เป็นนักการศึกษาชาวจีน เป็นอดีตอธิการบดีของมหาวิทยาลัยซานตงตั้งแต่เดือนกันยายน ค.ศ. 1932 ถึงมิถุนายน ค.ศ. 1936 และอีกครั้งระหว่าง ค.ศ. 1946 ถึง ค.ศ. 1949
ชีวิตส่วนตัว.
จ้างเกิดที่ชิงโจว มณฑลซานตงในปี ค.ศ. 1889
ในปี ค.ศ. 1914 เขาเข้าเรียนที่ภาควิชาภาษาอังกฤษของมหาวิทยาลัยปักกิ่ง ในปี ค.ศ. 1919 เขาเข้าเรียนที่มหาวิทยาลัยโคลัมเบียเพื่อศึกษาวรรณกรรมและศึกษาต่อในระดับบัณฑิตวิทยาลัยที่นั่นโดยเฉพาะด้านละคร ในช่วงขบวนการสามสิบเดือนพฤษภาคม ในปี ค.ศ. 1925 เขาเดินทางกลับประเทศจีนพร้อมกับเหวิน อี้ตู้, อวี๋ ชางหยวน และเหลียง ซือชิว
เขาเคยดำรงตำแหน่งศาสตราจารย์และหัวหน้าภาควิชาละครที่วิทยาลัยศิลปะปักกิ่ง เขายังบรรยายหลักสูตรทฤษฎีละครที่มหาวิทยาลัยปักกิ่งด้วย เขาได้รับแต่งตั้งเป็นอธิการบดีคนแรกของมหาวิทยาลัยซานตง
หลังจากการก่อตั้งสาธารณรัฐประชาชนจีนในปี ค.ศ. 1949 เขาได้เป็นศาสตราจารย์ด้านภาษาต่างประเทศที่มหาวิทยาลัยซานตง เขายังเป็นสมาชิกของคณะกรรมการประจำคณะกรรมการพรรคคอมมิวนิสต์จีนประจำมณฑลซานตงด้วย
ในปี ค.ศ. 1958 เมื่อมหาวิทยาลัยซานตงย้ายจากชิงเต่ามายังจี่หนาน เขาอยู่ที่ชิงเต่าและกลายเป็นศาสตราจารย์ด้านภาษาต่างประเทศที่วิทยาลัยสมุทรศาสตร์ซานตง (ปัจจุบันคือมหาวิทยาลัยโอเชี่ยนแห่งประเทศจีน)
ในปี ค.ศ. 1968 เขาฆ่าตัวตายด้วยการกระโดดลงทะเล
มือกีตาร์

มือกีตาร์ หรือ ผู้เล่นกีตาร์ คือบุคคลที่เล่นกีตาร์ อาจเล่นเครื่องดนตรีตระกูลกีตาร์หลากหลายชนิด เช่น กีตาร์คลาสสิก กีตาร์อะคูสติก กีตาร์ไฟฟ้า และกีตาร์เบส บางคนจะเล่นกีตาร์พร้อมกับร้องเพลงหรือทั้งสองอย่าง
เทคนิค.
มือกีตาร์อาจใช้วิธีการต่าง ๆ ในการทำให้กีตาร์มีเสียง เช่น การดีดด้วยนิ้ว ขึ้นอยู่กับประเภทของสายที่ใช้ (ไม่ว่าจะเป็นไนลอนหรือเหล็ก) รวมถึงการดีดด้วยนิ้วหรือปิ๊กกีตาร์ที่ทำจากกระดูก, เขาสัตว์, พลาสติก, โลหะ, ผ้าสักหลาด, หนัง หรือกระดาษ และการดีดสายแบบเมโลดิกและการดีดด้วยนิ้ว
มือกีตาร์ยังอาจใช้วิธีการต่าง ๆ ในการเลือกโน้ตและคอร์ด รวมถึงการใช้นิ้ว การใช้หัวแม่มือ การกดสาย (การใช้นิ้วกดขวางหลายสายหรือทั้งหมดที่เฟร็ตใดเฟร็ตหนึ่ง) และการใช้สไลด์กีตาร์ ซึ่งมักทำจากแก้วหรือโลหะ เทคนิคการใช้มือซ้ายและขวาเหล่านี้อาจผสมกันในการแสดง
ถ้ำเอราวัณ

ถ้ำเอราวัณ เป็นถ้ำในตำบลวังทอง อำเภอนาวัง จังหวัดหนองบัวลำภู
หลักฐานทางโบราณคดีจากการสำรวจเมื่อวันที่ 10 กันยายน พ.ศ. 2541 พบโบราณวัตถุดังนี้ ชิ้นส่วนภาชนะดินเผา (Pottery sherds) ชนิดเนื้อเครื่องดิน (Earthenware) เนื้อหยาบ เมื่อสังเกตจากด้านตัดขวาง (Cross section) จะพบส่วนผสมของเม็ดทรายขนาดเล็กอย่างชัดเจน โดยชิ้นส่วนภาชนะดินเผาที่พบมีทั้งส่วนปาก (Rim) และส่วนลำตัว (Body) ของภาชนะ การตกแต่งผิวของชิ้นส่วนภาชนะที่พบมีทั้งที่ตกแต่ด้วยการใช้เชือกทาบ (Cord-marked) อย่างหยาบ ๆ และการขัดมัน (Burnished) ยังพบชิ้นส่วนกระดองเต่า อายุสมัยของถ้ำเอราวัณนั้นจัดอยู่ในช่วงยุคหิน (Stone age) (ตามแนวทางการจัดลำดับยุคสมัยทางโบราณคดีแบบจารีตนิยม (Traditional Archaeology)) ซึ่งยังไม่อาจระบุได้ชัดเจนว่าเป็นยุคหินกลาง (Mesolithic) หรือหินใหม่ (Neolithic) เพราะนอกจากชิ้นส่วนภาชนะดินเผาแล้ว ไม่พบหลักฐานแวดล้อมอื่น ๆ
บริเวณเชิงเขาขึ้นถ้ำเป็นที่ตั้งของวัดถ้ำเอราวัณ โดยตั้งชื่อวัดเพราะมีผู้มีจิตศรัทธาบริจาค ทรัพย์สร้าง รูปปั้นช้างเอราวัณ แล้วจึงเรียกชื่อถ้ำตามชื่อวัด
อรุณสวัสดิ์ เวโรนิก้า

อรุณสวัสดิ์ เวโรนิก้า  เป็นละครโทรทัศน์ของประเทศบราซิล สร้างโดย Raphael Montes และแสดงนำโดย ไทนา มึลเลอร์, เอดูวาร์ดู มอสโกวิส และ Camila Morgado วางจำหน่ายทั่วโลกเมื่อวันที่ 1 ตุลาคม พ.ศ. 2563 โดยเน็ตฟลิกซ์
อาหารเป็นยังไงครับหมอ

อาหารเป็นยังไงครับหมอ  เป็นละครโทรทัศน์ไทยแนวสุขนาฏกรรมจินตนิยมปี 2566 ออกอากาศทางช่องจีเอ็มเอ็ม 25 และวีทีวี ตั้งแต่วันที่ 26 พฤศจิกายน พ.ศ. 2566 ถึงวันที่ 18 กุมภาพันธ์ พ.ศ. 2567 นำแสดงโดย จุมพล อดุลกิตติพร และ อรรถพันธ์ พูลสวัสดิ์
ละครเรื่องนี้ผลิตโดยจีเอ็มเอ็มทีวีและปล่อยตัวอย่างละครในงาน "DIVERSELY YOURS" เมื่อเดือนพฤศจิกายน พ.ศ. 2565
เปลี่ยนนักแสดง.
ซีรีส์ Cooking Crush อาหารเป็นยังไงครับหมอได้มีการปรับเปลี่ยนนักแสดง เปลี่ยนจาก ภาคิน คุณาอนุวิทย์ (มาร์ค) เป็น โอชิริส สุวรรณชีพ (อังเปา) แทนในบท ไดนาไมต์
ทางสู่ฝัน

ทางสู่ฝัน  เป็นละครโทรทัศน์ของประเทศบราซิล สร้างโดย KondZilla และแสดงนำโดย Christian Malheiros, Jottapê และ Bruna Mascarenhas วางจำหน่ายทั่วโลกเมื่อวันที่ 9 สิงหาคม พ.ศ. 2562 โดยเน็ตฟลิกซ์
กวิน แคสกี้

กวิน แคสกี้ (เกิด 8 สิงหาคม 2540) ชื่อเล่น กวิน เป็นนักร้องและนักแสดงชาวไทย เขาเป็นที่รู้จักจากบทบาทของเขาในละครโทรทัศน์เรื่อง จูบสุดท้ายเพื่อนายคนเดียว, เขาไม่ใช่ผม และ บทกวีของปีแสง 
ชีวิตวัยเด็กและการศึกษา.
กวิน แคสกี้ เกิดเมื่อวันที่ 8 สิงหาคม 2540 ที่กรุงเทพมหานคร เดิมมีชื่อว่า ฟลุ๊ค เขาเป็นลูกครึ่งไทย–อเมริกัน พูดได้ทั้งภาษาอังกฤษอย่างคล่องแคล่ว กวินสำเร็จการศึกษาระดับมัธยมศึกษาตอนปลายจากโรงเรียนมัธยมปลาย McDowell ประเทศสหรัฐอเมริกา เขาสำเร็จการศึกษาระดับปริญญาตรีสาขาวิชาการจัดการธุรกิจระหว่างประเทศจากคณะบริหารธุรกิจและเศรษฐศาสตร์ มหาวิทยาลัยอัสสัมชัญ
อาชีพโดยเป็นนักร้องนักแสดง.
ในปี 2561 กวินเข้าสู่วงการบันเทิงเมื่อเขารับบท "หมอก" ในละครเรื่อง จูบให้ได้ถ้านายแน่จริง ที่ผลิตโดย จีเอ็มเอ็มทีวี เขาได้รับบทบาทเดิมอีกครั้งในละครภาคต่อเรื่องจูบสุดท้ายเพื่อนายคนเดียว ในปี 2562 ส่งผลให้เขาโด่งดัง
จากปี 2561 เป็นต้นมา กวินรับบทนักแสดงสมทบในละครหลายเรื่อง รวมถึงบทบาท "ไมล์" ในเรื่อง หอนี้ชะนีแจ่ม ตอน วินนี้ดีต่อใจ "สายฟ้า" ในใครคืออองชองเต และ "ดี–เดย์" ใน ซุป'ตาร์กับหญ้าอ่อน บท "แดน" ของเขาในละครซีรีส์ที่ประสบความสำเร็จเรื่อง เขาไม่ใช่ผม นำพาเขาสู่ความโด่งดังระดับนานาชาติ
ในปี 2566 กวินคว้าบทนำครั้งแรกในบท "ปีแสง" ประกบคู่กับ พีรวัส แสงโพธิรัตน์ ในละครซีรีส์เรื่อง บทกวีของปีแสง
เยติแอร์ไลน์ เที่ยวบินที่ 101

เยติแอร์ไลน์ เที่ยวบินที่ 101 เป็นเที่ยวบินภายในประเทศเนปาลที่ประสบอุบัติเหตุตกขณะกำลังเข้าใกล้ท่าอากาศยานเทนซิง-ฮิลลารีในเมืองลุกลาทางตะวันออกของเนปาลเมื่อวันที่ 8 ตุลาคม ค.ศ. 2008 เครื่องบินเดอ ฮาวิลแลนด์ แคนาดา DHC-6 Twin Otter ซึ่งจดทะเบียนเป็น 9N-AFE ออกเดินทางจากท่าอากาศยานนานาชาติตริภูวันในกรุงกาฐมาณฑุ
อากาศยาน.
เครื่องบินที่เกิดอุบัติเหตุเป็นเครื่องบินเดอ ฮาวิลแลนด์ แคนาดา DHC-6 ที่ให้บริการโดยเยติแอร์ไลน์โดยทำการบินครั้งแรกในปี 1980 โดยบริษัทบริสโตว์เฮลิคอปเตอร์เครื่องบินลำนี้เริ่มให้บริการในเนปาลในปี 1997 เมื่อลุมพินีแอร์เวย์ซื้อเครื่องบินลำนี้ ในปี 1998 เยติแอร์ไลน์ซื้อเครื่องบินลำนี้ ในปี 2006 เครื่องบินลำนี้ประสบเหตุเล็กน้อยเมื่อเครื่องบินชนรั้วขณะลงจอดที่ท่าอากาศยานบาจูราและเคยประสบเหตุอีกครั้งเมื่อเครื่องบินหลุดออกจากรันเวย์ที่ท่าอากาศยานสุรเขตในปี 2007
ลูกเรือและผู้โดยสาร.
มีรายงานว่าผู้เสียชีวิต 14 รายเป็นนักท่องเที่ยว ผู้โดยสารบนเครื่องบิน 12 รายเป็นชาวเยอรมันและ 2 รายเป็นชาวออสเตรเลีย ผู้รอดชีวิตเพียงคนเดียวคือ Surendra Kunwar กัปตันเครื่องบินซึ่งถูกดึงออกมาจากซากเครื่องบินไม่นานหลังจากเครื่องบินตก และถูกนำตัวส่งโรงพยาบาลฉุกเฉินที่กรุงกาฐมาณฑุ 
อุบัติเหตุ.
สนามบินเป็นเส้นทางหลักสู่ยอดเขาเอเวอเรสต์ในประเทศเนปาล และเป็นที่เลื่องลือว่ามีการลงจอดที่ยากลำบาก โดยมีรันเวย์ลาดชันเพียง 1,500 ฟุต (460 ม.) กว้างเพียง 65 ฟุต (20 ม.) และมีเส้นทางลงจอดที่ลาดชันอีกด้วย
เนื่องจากสภาพอากาศเลวร้ายและหมอกลงจัด นักบินจึงสูญเสียการมองเห็น แต่พยายามบินเข้าใกล้ด้วยสายตาเนื่องจากไม่มีระบบลงจอดติดตั้งอยู่ที่เมืองลุกลา เครื่องบินบินต่ำเกินไปและบินไปทางซ้ายมากเกินไป ทำให้เครื่องบินตกก่อนถึงรันเวย์ เนื่องจากล้อลงจอดไปติดอยู่ในรั้วรอบบริเวณสนามบิน
ในขณะนั้น อุบัติเหตุดังกล่าวถือเป็นอุบัติเหตุที่ร้ายแรงที่สุดในประวัติศาสตร์ของสายการบินเยติแอร์ไลน์ โดยสายการบินรักษาตำแหน่งดังกล่าวไว้ได้จนถึงเดือนมกราคม ค.ศ. 2023 เมื่อเครื่องบินถูกถอดออกจากเครื่องบินเมื่อเครื่อง 9N-ANC ซึ่งเป็นเครื่องเอทีอาร์ 72ลำหนึ่งของบริษัทที่ให้บริการภายใต้เที่ยวบินที่ 691ตกใกล้กับท่าอากาศยานโปขราส่งผลให้มีผู้เสียชีวิต 72 ราย
การสืบสวน.
คณะกรรมการได้จัดตั้งขึ้นเพื่อสอบสวนอุบัติเหตุดังกล่าว โดยรายงานฉบับสุดท้ายได้รับการเผยแพร่ในอีกสองเดือนต่อมา อย่างไรก็ตาม รายงานดังกล่าวได้รับความสนใจอย่างกว้างขวางมากขึ้นเมื่อ The Aviation Herald ได้รวบรวมสำเนารายงานดังกล่าวในปี ค.ศ. 2017 รายงานดังกล่าวกล่าวโทษว่าอุบัติเหตุดังกล่าวเกิดจากการตีความผิดของลูกเรือเกี่ยวกับความเร็วของสภาพอากาศที่เลวร้ายลง และความคาดหวังของพวกเขาเกี่ยวกับกลุ่มเมฆที่บริเวณจุดลงจอดสุดท้าย ซึ่งรายงานดังกล่าวเคยรายงานไว้ในเที่ยวบินก่อนหน้านี้ที่ลงจอดในลุกลา ปัจจัยที่ส่งผล ได้แก่ สำนักงานการบินพลเรือนเนปาลและสายการบินเยติแอร์ไลน์ต่างก็กำกับดูแลนักบินที่ไม่ปฏิบัติตามขั้นตอนการปฏิบัติงานมาตรฐาน ความล้มเหลวของเจ้าหน้าที่ฝ่ายบริการข้อมูลการบินอัตโนมัติในการปิดสนามบินอันเนื่องมาจากปริมาณงานที่มากและความเครียด และสายการบินเยติแอร์ไลน์ที่ให้ความสำคัญกับเศรษฐกิจมากกว่าความปลอดภัย ส่งผลให้การฝึกอบรมลูกเรือไม่เหมาะสม
ผลที่ตามมา.
กฎระเบียบด้านความปลอดภัยที่สนามบินลุกลาได้รับการเข้มงวดยิ่งขึ้นและจำกัดการลงจอดในสภาพอากาศเลวร้าย มีการติดตั้งแผ่นป้ายใกล้กับจุดเกิดเหตุเครื่องบินตก และประชาชนในท้องถิ่นจะร่วมรำลึกถึงผู้เสียชีวิตในวันที่ 8 ตุลาคมของทุกปี
ซันไรส์ออนเดอะรีปปิง

ซันไรส์ออนเดอะรีปปิง  เป็นนวนิยายแนวดิสโทเปียที่มีกำหนดตีพิมพ์ในอนาคต เขียนโดยซูซาน คอลลินส์ นักเขียนชาวอเมริกัน โดยเป็นนวนิยายภาคย้อนอดีตเรื่องที่สองของไตรภาคเกมล่าชีวิต ต่อจากลำนำแห่งนกร้องเพลงและอสรพิษที่ตีพิมพ์ในปี ค.ศ. 2020 นวนิยายเรื่องนี้เป็นเรื่องราวที่เกิดขึ้นเมื่อ 24 ปีก่อนเหตุการณ์ในนวนิยายเรื่องแรก ผ่านตัวละคร เฮย์มิช อเบอร์นาธี มีกำหนดวางจำหน่ายวันที่ 18 มีนาคม ค.ศ. 2025 โดยสำนักพิมพ์สกอแลสติก ส่วนได้รับการประกาศในวันที่ 6 มิถุนายน ค.ศ. 2024 และมีกำหนดฉายในวันที่ 20 พฤศจิกายน ค.ศ. 2026 โดย ไลออนส์เกต เป็นผู้จัดจำหน่าย
ภูมิหลัง.
ภาคย้อนอดีตเรื่องนี้เริ่มต้นในเช้าของวันครบรอบ 50 ปีในพิธีเก็บเกี่ยวของเกมล่าชีวิตและเกิดขึ้นในช่วงควอร์เตอร์เควลล์ครั้งที่สอง โดยคอลลินส์ได้รับแรงบันดาลใจจากเดวิด ฮูม นักปรัชญาชาวสกอตแลนด์ โดยเฉพาะแนวคิดของเขาเกี่ยวกับการยอมจำนนโดยปริยายและ 'ความง่ายที่คนจำนวนมากถูกควบคุมโดยคนไม่กี่คน' ซึ่งเทียบกับไตรภาคเกมล่าชีวิตที่เธอได้รับแรงบันดาลใจมาจากตำนานของกรีกและโรมัน
เฉิน ตู๋ซิ่ว

เฉิน ตู๋ซิ่ว (8 ตุลาคม ค.ศ. 1879#เปลี่ยนทาง 27 พฤษภาคม ค.ศ. 1942) เป็นนักสังคมนิยมปฏิวัติ นักการศึกษา นักปรัชญา และนักเขียนชาวจีน ผู้ร่วมก่อตั้งพรรคคอมมิวนิสต์จีนกับหลี่ ต้าจ้าวใน ค.ศ. 1921 ระหว่าง ค.ศ. 1921 ถึง 1927 เขาทำหน้าที่เป็นเลขาธิการพรรคคอมมิวนิสต์คนแรก เฉินเป็นบุคคลสำคัญในช่วงการปฏิวัติซินไฮ่ที่ล้มล้างราชวงศ์ชิงและขบวนการ 4 พฤษภาคมสำหรับการพัฒนาวิทยาศาสตร์และประชาธิปไตยในสมัยต้นสาธารณรัฐจีน หลังถูกขับออกจากพรรคคอมมิวนิสต์จีนใน ค.ศ. 1929 เฉินเป็นผู้นำของขบวนการทร็อตสกีในจีนอยู่ช่วงหนึ่ง
บ้านบรรพบุรุษของเฉินอยู่ในอานชิ่ง อานฮุย ซึ่งเขาได้ก่อตั้งวารสารจีนพื้นถิ่นที่มีอิทธิพลชื่อ "ซินชิงเหนียน" ("เยาวชนใหม่") เฉินได้เข้าร่วมสมาคมผู้ภักดียฺเว่ เฟย์  ซึ่งก่อตั้งขึ้นจากเกอเหล่าฮุ่ยในมณฑลอานฮุยและหูหนาน
ศิลาจารึกทาโงะ

ศิลาจารึกทาโงะ (; โรมาจิ: "Tago hi") เป็นศิลาจารึกในยุคนาระ ค้นพบในนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกทาโงะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017
ศิลาจารึกคานาอิซาวะ

ศิลาจารึกคานาอิซาวะ (; โรมาจิ: "Kanaizawa hi") เป็นศิลาจารึกในยุคนาระ ค้นพบในย่านยามานะของนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกคานาอิซาวะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017
ตำนานหนังสือสามก๊ก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ตำนานหนังสือสามก๊ก เป็นพระนิพนธ์เชิงสารคดีในสมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เป็นภาคผนวกประกอบหนังสือ"สามก๊ก ฉบับเจ้าพระยาพระคลัง (หน)" ที่ตรวจชำระโดยราชบัณฑิตยสภาและตีพิมพ์เป็นของประทานในงานพระราชทานเพลิงพระศพสมเด็จพระปิตุจฉาเจ้า สุขุมาลมารศรี พระอัครราชเทวีในปี พ.ศ. 2471 "ตำนานหนังสือสามก๊ก"มีเนื้อหาเกี่ยวกับประวัติการประพันธ์นวนิยาย"สามก๊ก" ("ซานกั๋วเหยี่ยนอี้") ประวัติการแปลเป็นภาษาไทย และประวัติการตีพิมพ์ในประเทศสยาม
ประวัติ.
สมเด็จพระปิตุจฉาเจ้า สุขุมาลมารศรี พระอัครราชเทวี พระมเหสีในพระบาทสมเด็จพระจุลจอมเกล้าเจ้าอยู่หัว สิ้นพระชนม์ด้วยพระโรคพระปับผาสะพิการเมื่อวันเสาร์ที่ 9 กรกฎาคม พ.ศ. 2470 พระบาทสมเด็จพระปกเกล้าเจ้าอยู่หัวโปรดฯ ให้สร้างพระเมรุที่ท้องสนามหลวง มีกำหนดจะพระราชทานเพลิงพระศพในช่วงต้นปี พ.ศ. 2471 
สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัวและสมเด็จพระปิตุจฉาเจ้า สุขุมาลมารศรี พระอัครราชเทวี ทรงพระปรารภจะบำเพ็ญพระกุศลสนองพระคุณพระชนนี จึงทรงปรึกษากับสมเด็จพระเจ้าบรมวงศ์เธอ กรมพระยาดำรงราชานุภาพซึ่งเวลานั้นทรงดำรงตำแหน่งนายกราชบัณฑิตยสภาถึงเรื่องหนังสือที่จะตีพิมพ์เป็นของประทานในงานพระราชทานเพลิงพระศพ โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงพระดำริจะให้ตีพิมพ์เรื่อง "สามก๊ก ฉบับเจ้าพระยาพระคลัง (หน)" จึงทรงมอบหมายให้ราชบัณฑิตยสภารับหน้าที่ชำระต้นฉบับและตีพิมพ์ 
ภายหลังจากที่สมเด็จพระเจ้าบรมวงศ์เธอ กรมพระยาดำรงราชานุภาพกราบทูลรับการมอบหมายจากสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระองค์ทรงพิจารณาถึงเรื่องการเขียนคำนำสำหรับหนังสือ "สามก๊ก" ทรงเห็นว่าการเขียนความรู้เกี่ยวกับสามก๊กนั้นมีมากเกินกว่าจะเขียนในคำนำ แล้วทรงรำลึกถึงเมื่อครั้งที่พระองค์พระนิพนธ์ "ตำนานละครอิเหนา" เป็นภาคผนวกของบทละครเรื่อง "อิเหนา" พระราชนิพนธ์ในพระบาทสมเด็จพระพุทธเลิศหล้านภาลัยที่ตีพิมพ์เนื่องในวโรกาสที่สมเด็จพระปิตุจฉาเจ้า สุขุมาลมารศรี พระอัครราชเทวีทรงบำเพ็ญพระกุศลฉลองพระชันษาครบ 60 พรรษาเมื่อปี พ.ศ. 2465 จึงทรงพระดำริจะทรงพระนิพนธ์ "ตำนานหนังสือสามก๊ก" เป็นภาคผนวกให้หนังสือ "สามก๊ก" เหมือนอย่างที่เคยทรงพระนิพนธ์ "ตำนานละครอิเหนา" เป็นภาคผนวกของบทละครเรื่อง "อิเหนา"
"ตำนานหนังสือสามก๊ก" ได้รับการตีพิมพ์ครั้งแรกโดยโรงพิมพ์โสภณพิพรรฒธนากรในปี พ.ศ. 2471
เนื้อหา.
ส่วนท้ายของหนังสือ"ตำนานสามก๊ก"เป็นรายชื่อภูมิประเทศในเรื่อง"สามก๊ก"ซึ่งจัดทำโดยพระเจนจีนอักษร (สุดใจ ตัณฑากาศ)
ลำนำแห่งนกร้องเพลงและอสรพิษ

ลำนำแห่งนกร้องเพลงและอสรพิษ  เป็นนวนิยายแนวดิสโทเปียแอ็กชันผจญภัย เขียนโดยซูซาน คอลลินส์ นักเขียนชาวอเมริกัน ซึ่งเป็นภาคย้อนอดีตของไตรภาคเกมล่าชีวิต โดยมีเรื่องราวเกิดขึ้นเมื่อ 64 ปีก่อนเหตุการณ์ในนวนิยายเรื่องแรก วางจำหน่ายครั้งแรกเมื่อวันที่ 19 พฤษภาคม ค.ศ. 2020 โดยสำนักพิมพ์สกอแลสติก พร้อมหนังสือเสียงที่ได้รับการเผยแพร่พร้อมกัน ซึ่งอ่านโดยซานติโน ฟอนทานา นักแสดงชาวอเมริกัน นวนิยายเรื่องนี้ได้รับการเปิดตัวทางออนไลน์เนื่องจากการระบาดทั่วของโควิด-19 และถูกนำไปดัดแปลงเป็นภาพยนตร์โดยไลออนส์เกตในชื่อเรื่อง "เดอะ ฮังเกอร์เกมส์ ปฐมบทเกมล่าเกม" ซึ่งเข้าฉายเมื่อวันที่ 17 พฤศจิกายน ค.ศ. 2023
ลิฮอง (ขุนพลของลิโป้)

ลิฮอง (เสียชีวิต ค.ศ. 195) มีชื่อในภาษาจีนกลางว่า หลี่ เฟิง  เป็นขุนพลใต้บังคับบัญชาของขุนศึกลิโป้ในยุคราชวงศ์ฮั่นตะวันออกของจีน มีตำแหน่งเป็นผู้จัดการกลาง (治中 "จื้อจง")
ประวัติ.
ในปี ค.ศ. 195 ขุนศึกโจโฉและลิโป้รบกันในมณฑลกุนจิ๋ว ลิโป้ส่งขุนพลลิฮองและซิหลันไปประจำการที่อำเภอจฺวี้เหย่ (钜野) ลิฮองและซิหลันพยายามเกลี้ยกล่อมหลี่ เฉียน (李乾) ขุนพลคนหนึ่งของโจโฉให้แปรพักตร์มาเข้าด้วยลิโป้ หลี่ เฉียนไม่ยอมจึงถูกลิฮองและซิหลันสังหาร หลี เจิ่ง (李整) บุตรชายของหลี่ เฉียนนำกองกำลังยกไปโจมตีลิฮองและซิหลันเพื่อแก้แค้นให้บิดา ลิฮองและซิหลันถูกสังหารในที่รบโดยเหล่าขุนพลของโจโฉ
ลิฮอง

ลิฮอง เป็นบุคคลชาวจีน อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไห่รุ่ย

ไห่รุ่ย (23 มกราคม 1514 – 13 พฤศจิกายน 1587) เป็นขุนนางและนักปราชญ์ชาวจีนสมัยราชวงศ์หมิง เป็นที่จดจำในฐานะแบบอย่างของขุนนางผู้ซื่อสัตย์และสุจริตในราชสำนัก
ประวัติ.
ไห่รุ่ยเกิดเมื่อวันที่ 23 มกราคม 1514 ที่เมืองไหโข่ว ในปลายรัชสมัยจักรพรรดิเจิ้งเต๋อ บิดาของเขาเสียชีวิตเมื่ออายุ 3 ขวบ และเขาได้รับการเลี้ยงดูโดยมารดาที่นับถือศาสนาอิสลาม พ่อของปู่ทวดของเขาเป็นชาวอาหรับชื่อ ไห่ ต้าเอ๋อร์ และมารดาของเขาเป็นมุสลิม (ชาวหุย) มีบรรพบุรุษมาจากอนุทวีปอินเดีย อย่างไรก็ตาม ไห่รุ่ยเองก็บันทึกว่าตัวเองเป็นนักปราชญ์ลัทธิขงจื๊อใหม่ และไม่เคยกล่าวถึงศาสนาอิสลามในผลงานของเขา
แม้ว่าไห่จะเข้าสอบขุนนาง แต่เขาก็สอบไม่ผ่าน และเริ่มต้นรับราชการในปี 1553 เมื่ออายุ 39 ปี กับตำแหน่งเสมียนประจำสำนักงานการศึกษาในมณฑลฝูเจี้ยน เขาเป็นที่รู้จักในฐานะผู้ยึดมั่นในศีลธรรมอันดีงาม ซื่อสัตย์สุจริต อดออม และยุติธรรม เขาได้รับความนิยมอย่างกว้างขวางจากประชาชน เห็นได้จากการที่เขาได้รับการยกย่องในขณะที่ยังมีชีวิตอยู่ แต่เขาก็สร้างศัตรูไว้มากมายในระบบราชการ อย่างไรก็ตาม เขาถูกเรียกตัวเข้าสู่กรุงปักกิ่งและเลื่อนตำแหน่งเป็นเลขานุการกระทรวงครัวเรือน ในปี 1565 ขุนนางผู้นี้ได้ทำหนังสือวิพากษ์วิจารณ์จักรพรรดิเจียจิ้งอย่างรุนแรงว่าละเลยพระราชกิจ และนำพาความหายนะมาสู่พระราชอาณาจักร เขาถูกจำคุกและตัดสินประหารชีวิตในปี 1566 เขาได้รับการปล่อยตัวหลังจากจักรพรรดิสวรรคตในต้นปี 1567
ไห่รุ่ยได้รับแต่งตั้งอีกครั้งเป็นขุนนางชั้นผู้น้อยที่จี๋หลี่ใต้ ในรัชสมัยจักรพรรดิหลงชิ่ง พระราชโอรสและรัชทายาทของจักรพรรดิเจียจิ้ง แต่เขาถูกบีบให้ลาออกในปี 1570 หลังจากมีการร้องเรียนเกี่ยวกับการจัดการปัญหาการถือครองที่ดินที่เข้มงวดเกินไปของเขา นายทุนเงินกู้รายใหญ่ในจังหวัดถูกกล่าวหาว่าปล่อยเงินกู้ดอกเบี้ยโหดให้กับเจ้าของที่ดินรายย่อยและผู้เช่า จากนั้นยึดที่ดินของพวกเขาเป็นหลักประกัน ไห่รุ่ยทุ่มเทเวลาในการสืบสวนคดีเหล่านี้ กดดันให้นายทุนเงินกู้คืนที่ดินให้กับเจ้าของเดิม แต่ถูกเจ้าหน้าที่กล่าวหาว่าละเมิดขั้นตอนและส่งเสริมการร้องเรียนไร้สาระ ก่อนถูกยื่นเรื่องถอดถอน
ไห่รุ่ยได้เลื่อนเป็น censor-in-chief of Nanjing ในปี 1586 แต่ถึงแก่กรรมในตำแหน่งหลังจากดำรงตำแหน่งได้เพียงปีเดียว เขาได้รับนามหลังมรณกรรมว่า จงเจี๋ย (忠介)
รายชื่อบุคคลในยุคสามก๊ก (ร)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ร รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏใน"สามก๊กฉบับเจ้าพระยาพระคลัง (หน)" จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เราะฟะห์ (ประเทศอียิปต์)

เราะฟะห์  เป็นนครในเขตผู้ว่าการไซนายเหนือและชายแดนตะวันออกของอียิปต์ที่ติดกับฉนวนกาซา
เราะฟะห์เป็นที่ตั้งของด่านชายแดนเราะฟะห์ ด่านแห่งเดียวระหว่างอียิปต์กับฉนวนกาซา รัฐบาลอียิปต์ประกาศใน ค.ศ. 2015 ว่าจะทำลายทั้งเมืองและสร้างชุมชนใหม่สำหรับผู้อยู่อาศัย เพื่อขยายแนวกันชนด้านความปลอดภัยระหว่างอียิปต์กับฉนวนกาซา มีรายงานทหารอียิปต์เริ่มรื้อทำลายเราะฟะห์ส่วนหนึ่งในช่วงปลาย ค.ศ. 2014
ประวัติ.
เมื่ออิสราเอลถอนทัพออกจากไซนายใน ค.ศ. 1982 เมืองเราะฟะห์ถูกแบ่งออกเป็นส่วนอียิปต์และกาซา ทำให้ครอบครัวถูกแบ่งแยกด้วยรั้วลวดหนาม ใจกลางเมืองถูกทั้งอิสราเอล และอียิปต์ทำลายเพื่อสร้างเขตกันชนขนาดใหญ่
ในช่วงการประท้วงใน ค.ศ. 2011 ผู้ประท้วงต่อต้านรัฐบาลเข้าโจมตีและสังหารเจ้าหน้าที่ตำรวจในเมือง 3 นาย
ในเดือนตุลาคม ค.ศ. 2014 รัฐบาลอียิปต์ประกาศแผนย้ายประชากรและทำลายนครทั้งหมดเพื่อขยายเขตกันชนระหว่างอียิปต์กับกาซา ในช่วงระหว่างเดือนกรกฎาคม ค.ศ. 2013 ถึงสิงหาคม ค.ศ. 2015 ทางการอัยิปต์ได้ทำลายอาคารที่พักอาศัย อาคารพาณิชย์ อาคารบริหาร และชุมชนตามแนวชายแดนอย่างน้อย 3,255 แห่ง ทำให้ผู้คนพันกว่าคนถูกบังคับให้ออกไป
ในเดือนมิถุนายน ค.ศ. 2015 อียิปต์ขุดคูที่ด่านชายแดนเราะฟะห์สำเร็จ โดยมีความกว้าง 20 เมตรและลึก 10 เมตร ตั้งอยู่ห่างจากชายแดนกาซานอกนครกาซา 2 กิโลเมตรและเป็นส่วนหนึ่งของการขยายเขตกันชน มีการวางแผนการขยายคูริมหอสังเกตการณ์
ในช่วงกลาง ค.ศ. 2018 ทหารอียอปต์ทำลายอาคารในนครเราะฟะห์อย่างน้อย 6,850 แห่ง และในช่วงสิงหาคม ค.ศ. 2016 ถึงสิงหาคม ค.ศ. 2019 ทหารอียิปต์ทำลายและปิดที่ดินเพาะปลูก 3,500 เฮกตาร์ ทำให้มีจำนวนอาคารที่ทางอียิปต์ทำลายถึง 7,460 แห่ง
ภูมิอากาศ.
การแบ่งเขตภูมิอากาศแบบเคิพเพินจัดให้เราะฟะห์มีสภาพกึ่งแห้งแล้งแบบร้อน (BSh)
เวลาคีร์กีซสถาน

เวลาคีร์กีซสถาน <code>(KGT)</code> เป็นเขตเวลาของประเทศคีร์กีซสถาน โดยเร็วกว่าเวลาสากลเชิงพิกัด 6:00 ชั่วโมง  และไม่สังเกตเวลาออมแสง
ประวัติ.
เขตเวลาในอดีตของคีร์กีซสถาน (ทั้งในฐานะประเทศเอกราชและส่วนหนึ่งของสหภาพโซเวียต)
อนุสรณ์สถานและพิพิธภัณฑ์แห่งชาติ 11 กันยายน

อนุสรณ์สถานและพิพิธภัณฑ์แห่งชาติ 11 กันยายน  หรือ อนุสรณ์สถานและพิพิธภัณฑ์ 9/11 เป็นอนุสรณ์สถานและพิพิธภัณฑ์ที่ตั้งอยู่ภายในบริเวณอาคารเวิลด์เทรดเซ็นเตอร์ในนครนิวยอร์ก สร้างขึ้นเพื่อรำลึกถึงเหตุวินาศกรรม 11 กันยายน พ.ศ. 2544 ที่คร่าชีวิตผู้คนไป 2,977 คน และเหตุระเบิดเวิลด์อาคารเทรดเซ็นเตอร์ในปี พ.ศ. 2536 ซึ่งทำให้มีผู้เสียชีวิต 6 คน อนุสรณ์สถานตั้งอยู่ที่บริเวณเวิลด์เทรดเซ็นเตอร์ ซึ่งเป็นที่ตั้งเดิมของตึกแฝด (Twin Towers) ที่ถูกทำลายในระหว่างเหตุการณ์ 11 กันยายน อนุสรณ์สถานแห่งนี้ดำเนินงานโดยองค์กรไม่แสวงหาผลกำไร มีภารกิจในการระดมทุนเพื่อสนับสนุนการบริหารจัดการทั้งอนุสรณ์สถานและพิพิธภัณฑ์ภายในบริเวณเวิลด์เทรดเซ็นเตอร์
มีการวางแผนสร้างอนุสรณ์สถานเพื่อรำลึกถึงผู้สูญเสียและเจ้าหน้าที่ผู้กล้าหาญที่เข้าร่วมปฏิบัติการกู้ภัยและค้นหาผู้สูญหาย โดยเริ่มดำเนินการทันทีหลังจากเหตุการณ์โจมตีและการพังทลายของอาคารเวิลด์เทรดเซ็นเตอร์ ผู้ชนะการประกวดการออกแบบอนุสรณ์สถานคือ ไมเคิล แอรัด (Michael Arad) สถาปนิกชาวอเมริกันเชื้อสายอิสราเอล จากบริษัท ฮันเดล อาคิเท็กส์ จำกัด ซึ่งเป็นบริษัทที่ตั้งอยู่ในนครนิวยอร์กและซานฟรานซิสโก แอรัดร่วมมือกับบริษัทออกแบบภูมิสถาปัตยกรรม พีดับเบิลยูพี แลนด์สเคป อาคิเท็กเจอร์ (PWP Landscape Architecture) ของปีเตอร์ วอล์กเกอร์ (Peter Walker) ในการออกแบบอนุสรณ์สถานฯ โดยออกแบบเป็นสวนป่าประกอบไปด้วยต้นโอ๊กขาว และสระน้ำสะท้อนแสงทรงสี่เหลี่ยมจัตุรัสสองแห่งอยู่ตรงกลาง ซึ่งตั้งอยู่บนฐานรากเดิมของอาคารแฝดเวิลด์เทรดเซ็นเตอร์
ในเดือนสิงหาคม พ.ศ. 2549 มูลนิธิอนุสรณ์สถานเวิลด์เทรดเซ็นเตอร์และการท่าเรือนิวยอร์กและนิวเจอร์ซีย์ ได้เริ่มงานก่อสร้างอย่างหนักสำหรับอนุสรณ์สถานและพิพิธภัณฑ์ การออกแบบมีความสอดคล้องกับแผนแม่บทเดิมบางส่วน โดยยึดแนวคิดของแดเนียล ลิบส์กินด์ (Daniel Libeskind) ที่ออกแบบให้อนุสรณ์สถานอยู่ต่ำกว่าระดับถนน 30 ฟุต (9.1 เมตร) ซึ่งตื้นกว่าแผนเดิมที่ต้องการ 70 ฟุต (ประมาณ 21 เมตร) ทั้งยังเป็นโครงการเดียวในการประกวดรอบสุดท้ายที่ไม่ได้ออกแบบให้เงาของอาคารทับรอยฐานของอาคารแฝดเดิม มูลนิธิอนุสรณ์สถานเวิลด์เทรดเซ็นเตอร์ได้เปลี่ยนชื่อเป็นอนุสรณ์สถานและพิพิธภัณฑ์แห่งชาติ 11 กันยายนในปี พ.ศ. 2550
พิธีเปิดอนุสรณ์สถานจัดขึ้นในวันรำลึกครบรอบ 10 ปีของการโจมตีเมื่อวันที่ 11 กันยายน พ.ศ. 2554 และเปิดให้ประชาชนทั่วไปเข้าชมในวันรุ่งขึ้น ส่วนพิพิธภัณฑ์นั้นได้รับการเปิดตัวอย่างเป็นทางการในวันที่ 15 พฤษภาคม พ.ศ. 2557 โดยมีไมเคิล บลูมเบอร์ก นายกเทศมนตรีนครนิวยอร์ก และประธานาธิบดีบารัก โอบามา กล่าวคำปราศรัยในพิธี พิพิธภัณฑ์เปิดให้สาธารณชนเข้าชมหลังจากนั้น 6 วัน
กิชิวาจินเด็ง

ส่วนหนึ่งภาควุยก๊กของสามก๊กจี่
 <ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
กิชิวาจินเด็ง (; โรมาจิ: "Gishi Wajinden"; "บันทึกรัฐวุยก๊ก ศาสตร์นิพนธ์เกี่ยวกับชาววะ") หรือ เว่ย์จื้อวัวเหรินจฺว้าน  เป็นข้อเขียนในบันทึกประวัติศาสตร์จีน"สามก๊กจี่" ("ซานกั๋วจื้อ"หรือ"จดหมายเหตุสามก๊ก") เล่มที่ 30 ที่ว่าด้วยเรื่องชาววะ ซึ่งภายหลังรู้จักในฐานะชาวญี่ปุ่น โดยบรรยายถึงจารีต ภูมิศาสตร์ และแง่มุมอื่น ๆ เกี่ยวกับดินแดนวะ ผู้คนและผู้อาศัยในหมู่เกาะญี่ปุ่นในเวลานั้น "สามก๊กจี่"เขียนโดยตันซิ่วในยุคราชวงศ์จิ้นตะวันตกช่วงปลายศตวรรษที่ 3 (ระหว่างปี ค.ศ. 280 ที่เป็นปีที่ง่อก๊กล่มสลาย ถึงปี ค.ศ. 297 ซึ่งเป็นปีเสียชีวิตของตันซิ่ว)
ภาพรวม.
ไม่มีศาสตร์นิพนธ์ที่แยกเป็นอิสระที่เรียกว่า "กิชิวาจินเด็ง" ใน"สามก๊กจี่" และคำอธิบายเกี่ยวกับกับชาวยามาโตะเป็นส่วนหนึ่งของภาควุยก๊ก (魏書 "เว่ย์ชู") เล่มที่ 30 "ศาสตร์นิพนธ์เกี่ยวกับชาวออหวน (อูหฺวาน), เซียนเปย์ และตงอี๋" ชื่อ "กิชิวาจินเด็ง" นั้นมาจากสำนักพิมพ์อิวานามิ บุงโกะของญี่ปุ่นที่ตีพิมพ์ข้อเขียนนี้ในชื่อว่า กิชิวาจินเด็ง ในปี ค.ศ. 1951 ดังนั้นบางคนจึงเห็นว่าชื่อนี้ไม่สัมพันธ์กับเนื้อหาของข้อเขียน เพราะข้อเขียนไม่เพียงกล่าวถึงชาววะ แต่ยังกล่าวถึงชาวตงอี๋ ("อนารยชนทางตะวันออก") ทั้งหมด โยชิฮิโระ วาตานาเบะนักวิจัยเรื่องสามก๊กกล่าวว่าบันทึกเกี่ยวกับคาบสมุทรเกาหลีและญี่ปุ่นไม่ได้อิงจากประสบการณ์โดยตรงของตันซิ่ว แต่เขียนขึ้นจากข่าวลือและรายงานจากผู้คนที่เดินทางไปคาบสมุทรเกาหลีและญี่ปุ่น ความถูกต้องของข้อมูลจึงเป็นที่น่าสงสัย โยชิฮิโระยังแนะนำเพิ่มเติมว่า "ควรตรวจสอบโลกทัศน์และสถานการณ์ทางการเมืองของตันซิ่ว ไม่เพียงแต่โดยการอ่าน"สามก๊กจี่" และอรรถาธิบายอย่างครบถ้วนเท่านั้น แต่ยังรวมถึงการทำความคุ้นเคยกับคัมภีร์ในลัทธิขงจื๊อที่สร้างโลกทัศน์เพื่อทำความเข้าใจด้วย"
"กิชิวาจินเด็ง" ถือเป็นครั้งแรกที่มีการเขียนบทความเกี่ยวกับหมู่เกาะญี่ปุ่นในบันทึกประวัติศาสตร์จีนอย่างเป็นทางการ ศาสตร์นิพนธ์เกี่ยวกับชาวตงอี๋ใน"โฮ่วฮั่นชู" มีลำดับเหตุการณ์ที่เกิดขึ้นก่อนหน้าที่บันทึกใน"กิชิวาจินเด็ง" แต่"กิชิวาจินเด็ง" เขียนขึ้นก่อน
ตำบลออบแนมอ

ออบแนมอ  เป็นตำบลในอำเภอกลาง เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านแฆรอจีเป็นเมืองหลัก
จากสำมะโนแห่งชาติ ค.ศ. 2006 ตำบลนี้มีประชากร 17,855 คนใน 3,747 ครัวเรือน จากนั้นในสำมะโน ค.ศ. 2011 มีประชากรเพอ่มขึ้นเป็น 20,662 คนใน 5,153 ครัวเรือน และสำมะโน ค.ศ. 2016 ตำบลนี้มีประชากร 22,271 คนใน 6,303 ครัวเรือน หมู่บ้านที่มีประชากรมากที่สุดในบรรดา 42 หมู่บ้านคือแฆรอจีที่มีประชากร 4,712 คน
โจโจ ชิวา

โจเอล โจอานี "โจโจ" ชิวา (เกิด 19 พฤษภาคม 2003) เป็นนักร้อง นักเต้น นักแสดง และบุคคลในสื่อชาวอเมริกัน ตั้งแต่ปี 2015 ถึง 2016 เธอปรากฏตัวในฐานะนักเต้นในรายการเรียลลิตี้โชว์ทางโทรทัศน์ "แดนซ์มัม" ทั้งสองฤดูกาลร่วมกับ เจสซาลินน์ ชิวา แม่ของเธอ ในปี 2017 ชิวาเซ็นสัญญากับนิคคาโลเดียน และแสดงในรายการและภาพยนตร์ต่าง ๆ ของช่อง ภายใต้ นิคคาโลเดียน เธอได้เปิดตัวเพลงสำหรับเด็กหลายเพลงและภาพยนตร์สารคดีของเธอเอง "เดอะเจทีม" ในปี 2021 มิวสิกวิดีโอเพลง " บูมเมอแรง " ของเธอมีผู้เข้าชมมากกว่า 1 พันล้านครั้ง เธอถูกรวมอยู่ในรายชื่อ 100 บุคคลที่ทรงอิทธิพลที่สุดในโลก ประจำปี '"ไทม์" ในปี 2020
ในปี 2024 ชิวา เริ่มต้นอาชีพหลังนิคคาโลเดียนด้วยการเปิดตัวซิงเกิล "คาร์มา" และมิวสิกวิดีโอประกอบ
โค่วจุ่น

โค่วจุ่น (ป. 961 – 24 ตุลาคม 1023) เป็นขุนนางที่ได้รับการยกย่องอย่างมากในสมัยราชวงศ์ซ่งเหนือ เขาดำรงตำแหน่งอัครมหาเสนาบดี ระหว่างรัชสมัยของจักรพรรดิซ่งเจินจง ระหว่างปี 1004 ถึง 1006
ประวัติ.
โค่วจุ่นสอบขุนนางได้เป็นจิ้นซื่อเมื่อปี 979 โค่วจุ่นเป็นขุนนางผู้มีวาทศิลป์ที่ดี มีชื่อเสียงในการวิพากษ์วิจารณ์ตามที่เห็น ครั้งหนึ่ง จักรพรรดิซ่งไท่จงขัดเคืองพระทัยและตัดสินพระทัยลุกออกจากที่ประชุมขุนนาง แต่โค่วจุ่นได้รีบคว้าชายพระภูษาของพระองค์ไว้และโน้มน้าวให้พระองค์กลับมานั่งลงเพื่อฟังต่อจนจบ จักรพรรดิซ่งไท่จงกล่าวว่า "การมีโค่วจุ่นเหมือนจักรพรรดิถังไท่จงมีเว่ยเจิง"
ในปี 1004 กองทัพเหลียวจากทางเหนือได้เริ่มการรุกรานครั้งใหญ่ในรัชสมัยจักรพรรดิซ่งเจินจง กองทัพเหลียวสามารถรุกคืบเข้าใกล้เมืองหลวงของราชวงศ์ซ่งอย่างน่าประหลาดใจ เมื่อเหล่าขุนนางหลายคนรวมถึงหวัง ชินรั่ว เสนอว่าจักรพรรดิเจินจงควรละทิ้งเมืองหลวงและตั้งเมืองหลวงใหม่ทางตอนใต้ของจีน โค่วจุ่นเสนอว่าองค์จักรพรรดิควรเสด็จออกศึกด้วยพระองค์เอง เพื่อเป็นการกระตุ้นขวัญกำลังใจทหารแนวหน้า จักรพรรดิเจินจงรับฟังคำเสนอแนะของโค่วจุ่น นำไปสู่การที่กองทัพซ่งสามารถต่อต้านการรุกรานของเหลียวได้สำเร็จ จบลงด้วยสนธิสัญญาชานยฺเหวียน
หวัง ชินรั่ว ขุนนางอีกคนหนึ่งของราชวงศ์ซ่ง รู้สึกอิจฉาโค่วจุ่นอย่างมาก จึงทูลยุยงจักรพรรดิเจินจงให้ไม่ไว้วางพระทัยโค่วจุ่น ในไม่ช้า โค่วจุ่น ก็ถูกปลดออกจากตำแหน่ง
บรขำ

บรขำ  เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 6 หมู่บ้านและมีประชากร 1,392 คน ในการเลือกตั้งกรมปรึกษาฆุมสังกัดเมื่อ ค.ศ. 2007 ที่นั่งสามที่ตกเป็นของพรรคประชาชนกัมพูชา หนึ่งที่นั่งตกเป็นของพรรคสม รังสี และหนึ่งที่นั่งตกเป็นของพรรคฟุนซินเปก ณ เดือนมกราคม 2006 อัตราการจำหน่ายที่ดินในบรขำอยู่ในระดับสูง
มิลัน ชกริเญียร์

มิลัน ชกริเญียร์ (เกิด 11 กุมภาพันธ์ ค.ศ. 1995) เป็นนักฟุตบอลชาวสโลวาเกีย ปัจจุบันเล่นในตำแหน่งเซ็นเตอร์แบ็กให้แก่ปารีแซ็ง-แฌร์แม็ง และเป็นกัปตันทีมชาติสโลวาเกีย
ควอลคอมม์ สแนปดรากอน

สแนปดรากอน  เป็นชุดชิปเซ็ตสำหรับโทรศัพท์เคลื่อนที่ที่ออกแบบและจัดจำหน่ายโดยควอลคอมม์ หน่วยประมวลผลกลาง (CPU) ของสแนปดรากอนใช้สถาปัตยกรรมอาร์ม ด้วยเหตุนี้ควอลคอมม์จึงมักเรียกสแนปดรากอนว่าเป็น "ชิปประมวลผลสำหรับมือถือ" สแนปดรากอนนิยมใช้ในระบบปฏิบัติการแอนดรอยด์, วินโดวส์โฟน และเน็ตบุ๊ก นอกเหนือจากโปรเซสเซอร์แล้ว กลุ่มผลิตภัณฑ์สแนปดรากอนยังรวมถึงโมเด็ม ชิป ไวไฟและผลิตภัณฑ์ชาร์จมือถือ
ชิปเซ็ตสแนปดรากอน QSD8250 เปิดตัวสู่ตลาดในเดือนธันวาคม 2007 เป็นครั้งแรกที่ใช้ชิปประมวลผลความเร็ว 1 GHz สำหรับโทรศัพท์มือถือ ควอลคอมม์ได้เปิดตัวสถาปัตยกรรมไมโคร "Krait" ครั้งแรกในปี 2011 ใน Snapdragon SoC รุ่นที่สอง สถาปัตยกรรมไมโครนี้เป็นหัวใจสำคัญที่ทำให้ซีพียูของควอลคอมม์ปรับความเร็วการทำงานได้ตามต้องการ ในงาน Consumer Electronics Show ปี 2013 ควอลคอมม์ได้เปิดตัวซีรีส์ Snapdragon 800 ตัวแรก และเปลี่ยนชื่อรุ่นก่อนหน้าเป็นซีรีส์ 200, 400 และ 600 ตั้งแต่นั้นมาก็มีการเปิดตัวชิปเซ็ตรุ่นใหม่หลายรุ่น เช่น Snapdragon 805, 810, 615 และ 410 ควอลคอมม์เปลี่ยนชื่อผลิตภัณฑ์โมเด็มใหม่ภายใต้ชื่อสแนปดรากอนในเดือนกุมภาพันธ์ 2015 ในปี 2018 เอซุส, เอชพี และ เลอโนโว ได้เริ่มจำหน่ายแล็ปท็อปที่ใช้ชิปประมวลผลสแนปดรากอนจากควอลคอมม์ ที่ทำงานบนระบบปฏิบัติการวินโดวส์ 10 ภายใต้ชื่อ "Always Connected PCs" ถือเป็นการเข้าสู่ตลาดพีซีของควอลคอมม์และสถาปัตยกรรมอาร์ม
ย้อนวัยใส 15

ย้อนวัยใส 15  เป็นละครโทรทัศน์ของประเทศบราซิล สร้างโดย Bruna Vieira และแสดงนำโดย ไมซา ซิลวา, Camila Queiroz, Caio Cabral, Klara Castanho, นิลา, Amanda Azevedo, ฌูเวา กิลแยร์มี และ Antônio Carrara วางจำหน่ายทั่วโลกเมื่อวันที่ 25 กุมภาพันธ์ พ.ศ. 2565 โดยเน็ตฟลิกซ์
รักไม่รู้หน้า

รักไม่รู้หน้า  เป็นละครโทรทัศน์ไทยแนวสุขนาฏกรรมจินตนิยมที่มีเนื้อหาเกี่ยวกับชีวิตการทำงาน นำแสดงโดยจิรวรรตน์ สุทธิวณิชศักดิ์, สุภัสสรา ธนชาต และลุค อิชิกาวะ พลาวเดน ดัดแปลงมาจากละครโทรทัศน์ญี่ปุ่นเรื่อง “Rich Man, Poor Woman” (2012)
ละครเรื่องนี้เป็นผลงานการผลิตร่วมกันระหว่างจีเอ็มเอ็มทีวี และเก้งกวางแก๊ง โดยเป็นละคร 1 ใน 19 เรื่องที่เปิดตัวในงาน “GMMTV 2023 Diversely Yours” งานแถลงข่าวเปิดตัวละครใหม่ของจีเอ็มเอ็มทีวีเมื่อวันที่ 22 พฤศจิกายน พ.ศ. 2565 ออกอากาศทางแอมะซอนไพรม์วิดีโอทุกวันพุธและพฤหัสบดี ตั้งแต่วันที่ 8 พฤศจิกายน ถึง 21 ธันวาคม พ.ศ. 2566 และออกอากาศคู่ขนานไปด้วยในประเทศเวียดนาม ผ่านช่อง VieON
มัลดิวาส์

มัลดิวาส์  เป็นละครโทรทัศน์ของประเทศบราซิล สร้างโดย นาตาเลีย ไคลน์ และแสดงนำโดย บรูนา มาร์เกซีน, มานู กาวาสซี, Carol Castro, Sheron Menezzes, ไคลน์ และ Vanessa Gerbelli วางจำหน่ายทั่วโลกเมื่อวันที่ 15 มิถุนายน พ.ศ. 2565 โดยเน็ตฟลิกซ์
สิ่ง

สิ่ง  คือของที่ดำรงอยู่ในฐานะตัวมันเอง ไม่จำเป็นต้องมีอยู่จริงทางวัตถุ โดยเฉพาะอย่างยิ่ง นามธรรม และ นิติสมมุติ มักถือเป็นสิ่ง โดยทั่วไป ยังไม่มีข้อสันนิษฐานว่าสิ่งนั้น มีชีวิต หรือ มีอยู่
คำนี้มีขอบเขตกว้างขวาง และอาจหมายถึงสัตว์, ลักษณะทางธรรมชาติ เช่น ภูเขา, วัตถุที่ไม่มีชีวิต เช่น โต๊ะ เลขหรือชุดเป็นสัญลักษณ์ที่เขียนบนกระดาษ, สิ่งประดิษฐ์ของมนุษย์ เช่น กฎหมาย บริษัท และสาขาวิชาการ, หรือ สิ่งเหนือธรรมชาติ เช่น เทวดา และ วิญญาณ
รูปแบบคำคุณศัพท์ของ Entity คือ "entitative"
นิรุกติศาสตร์.
คำว่า "Entity" มาจากภาษาละติน "entitas" ซึ่ง "ens" จากภาษาละตินแปลว่า "เป็น" หรือ "มีอยู่" (เปรียบเทียบ "แก่นแท้" ของภาษาอังกฤษ) "Entity" จึงอาจหมายถึง "สิ่งที่มีอยู่" อย่างแท้จริง
ในเชิงปรัชญา.
ภววิทยา (Ontology) คือการศึกษาแนวคิดเรื่องการดำรงอยู่ และการรับรู้ในสิ่ง คำว่า Ontic และ Entity มาจากคำนามในภาษากรีกและภาษาละตินโบราณตามลำดับ ซึ่งแปลว่า "ความเป็นอยู่"
ในทางกฎหมายและการเมือง.
ในทางกฎหมาย นิติบุคคลคือสิ่งที่สามารถได้รับสิทธิและข้อผูกพันได้ตามกฎหมายเหมือนบุคคลธรรมดา (เช่น องค์กรธุรกิจหรือนิติบุคคล)
ใน ทางการเมือง "Entity" ถูกใช้เป็นคำสำหรับการแบ่งดินแดนของบางประเทศ (เช่น เขตการปกครองของประเทศบอสเนียและเฮอร์เซโกวีนา)
ในทางการแพทย์.
ในทางการแพทย์ ลักษณะจําเพาะของโรค (Disease entity) คืออาการเจ็บป่วยที่เกิดจากสาเหตุที่แน่ชัดโดยเฉพาะหรือจากกระบวนการทางพยาธิวิทยาเฉพาะ แม้ว่าเอนทิตีของโรคไม่ได้ถูกกำหนดตามกลุ่มอาการ แต่อาจมีหรืออาจจะไม่ปรากฏในกลุ่มอาการเฉพาะหนึ่งหรือหลายกลุ่มก็ได้
ในสาขาวิทยาการคอมพิวเตอร์.
ในวิทยาการคอมพิวเตอร์ สิ่ง คือวัตถุที่มีเอกลักษณ์ ซึ่งเป็นอิสระจากการเปลี่ยนแปลงลักษณะประจำของมัน มันแสดงถึงข้อมูลที่มีอายุยืนยาวที่เกี่ยวข้องกับผู้ใช้ และมักจะเก็บไว้ในฐานข้อมูล
พระราชมงคลวิสุทธิ์ (ก้ำ กลฺยาณธมฺโม)

พระราชมงคลวิสุทธิ์ (19 กันยายน พ.ศ. 2464 - 25 สิงหาคม พ.ศ. 2567) เป็นพระสงฆ์ชาวไทย ดำรงตำแหน่งพระราชาคณะชั้นราช ที่ปรึกษาเจ้าคณะภาค 6 และเจ้าอาวาสวัดบุญเกิด
ประวัติ.
พระราชมงคลวิสุทธิ์ เดิมชื่อ ก้ำ ธรรมขันธ์ เกิดเมื่อวันที่ 19 กันยายน พ.ศ. 2464 ตรงกับ วันจันทร์ แรม 3 ค่ำ เดือน 10 ปีระกา ที่ตำบลดอกคำใต้ อำเภอพะเยา จังหวัดเชียงราย (ปัจจุบันคือ ตำบลบุญเกิด อำเภอดอกคำใต้ จังหวัดพะเยา) เป็นบุตรของเฮือน ธรรมขันธ์ และ เย็น ธรรมขันธ์ 
พระราชมงคลวิสุทธิได้บรรพชาเป็นสามเณร เมื่อวันที่ 16 พฤษภาคม พ.ศ. 2475 ที่วัดดอนเหล็ก ตำบลดอกคำใต้ อำเภอพะเยา จังหวัดเชียงราย (ในขณะนั้น) โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ สำเร็จการศึกษาชั้น ประถมศึกษาปีที่ 4 เมื่อพ.ศ. 2480 ที่โรงเรียนประชาบาลบ้านสันช้างหิน ตำบลดอกคำใต้ อำเภอพะเยา จังหวัดเชียงราย (ในขณะนั้น) อุปสมบทเป็นพระภิกษุ เมื่อวันที่ 10 มีนาคม พ.ศ. 2484 ที่วัดดอนเหล็ก โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ พระอธิการตุ๊ด ธมฺมลงฺกาโร วัดสันช้างหิน เป็นพระกรรมวาจาจารย์ พระอธิการสิงห์กี ธมฺมจารี วัดสันกลาง เป็นพระอนุสาวนาจาร
มรณภาพ.
พระราชมงคลวิสุทธิ์ (กํ้า กลฺยาณธมฺโม) มรณภาพเมื่อช่วงเช้าของวันที่ 25 สิงหาคม พ.ศ. 2567 ที่กุฏิวัดบุญเกิด ตำบลบุญเกิด อำเภอดอกคำใต้ จังหวัดพะเยา สิริอายุ 102 ปี 83 พรรษา
อาร์มาเกดดอน (เพลง)

"อาร์มาเกดดอน"  เป็นเพลงที่บันทึกโดยเกิร์ลกรุปเกาหลีใต้เอสปา สำหรับสตูดิโออัลบั้มชุดแรกในชื่อเดียวกัน วางจำหน่ายโดยเอสเอ็มเอนเตอร์เทนเมนต์เมื่อวันที่ 27 พฤษภาคม ค.ศ. 2024 เป็นเพลงไตเติลที่สองจากอัลบั้ม
เบื้องหลังและการวางจำหน่าย.
วันที่ 22 เมษายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยสตูดิโออัลบั้มชุดแรกชื่อในชื่อ "อาร์มาเกดดอน" และมีสองซิงเกิลนำได้แก่: "ซูเปอร์โนวา" และ "อาร์มาเกดดอน" โดยเพลงแรกจะว่างจำหน่ายในวันที่ 13 พฤษภาคมและอัลบั้มจะวางจำหน่ายในวันที่ 27 พฤษภาคม เมื่อวันที่ 10 พฤษภาคม รายชื่อเพลงถูกเปิดเผยพร้อมกับวิดีโอทีเซอร์ไฮไลต์เมดเลย์ วันที่ 26 พฤษภาคม ทีเซอร์มิวสิกวิดีโอได้รับการเผยแพร่ "อาร์มาเกดดอน" เปิดตัวพร้อมกับอัลบั้มและมิวสิกวิดีโอเมื่อวันที่ 27 พฤษภาคม
การโปรโมต.
ก่อนเปิดตัว"อาร์มาเกดดอน"ในวันที่ 27 พฤษภาคม ค.ศ. 2024 เอสปาได้จัดงานแสดงสดในชื่อ "Aespa 'Armageddon' Countdown Live" ผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและเพลง รวมถึงเพลง "อาร์มาเกดดอน" และเพื่อสื่อสารกับแฟน ๆ และได้ขึ้นแสดงในรายการเพลงหนึ่งรายการ: "เอ็มเคานต์ดาวน์"ของเอ็มเน็ต ในวันที่ 30 พฤษภาคม
เหตุเครื่องบินชนกันบนทางวิ่งท่าอากาศยานเวย์นเคาน์ตี พ.ศ. 2533

เมื่อวันที่ 3 ธันวาคม ค.ศ. 1990 เกิดการชนกันบนทางวิ่งระหว่างเครื่องบินโดยสารของนอร์ทเวสต์แอร์ไลน์สองลำที่ท่าอากาศยานดีทรอยต์เมโทรโพลิตันเวย์นเคาน์ตี โดยเครื่องบินดีซี-9-14 ทำการบินเที่ยวบินที่ 1482 ซึ่งจะให้บริการจากดีทรอยต์ไปยังท่าอากาศยานนานาชาติพิตต์สเบิร์ก ขับเคลื่อนเครื่องบินอย่างไม่ได้ตั้งใจไปยังทางวิ่ง ส่งผลให้โบอิง 727 ที่ทำการบินเที่ยวบินที่ 299 ซึ่งกำลังขึ้นบินจากทางวิ่งดังกล่าวสู่ท่าอากาศยานนานาชาติเมมฟิส พุ่งชนเข้ากับฝั่งขวาของลำตัวเครื่อง ลูกเรือหนึ่งคนและผู้โดยสารเจ็ดคนของ ดีซี-9 เสียชีวิต#เปลี่ยนทาง 
ในวัฒนธรรมสมัยนิยม.
อุบัติเหตุในครั้งนี้ได้มีการนำเสนอเป็นสารคดีตอนที่ 4 ฤดูกาลที่ 20 ของ"เมย์เดย์" หรือที่รู้จักกันในชื่อ "แอร์แครชอินเวสติเกชัน" ด้วยชื่อตอน "Taxiway Turmoil"
รีโว่ คัพ รอบชิงชนะเลิศ 2567

รีโว่ คัพ รอบชิงชนะเลิศ 2566–67 เป็นนัดชิงชนะเลิศของรีโว่ คัพ 2566–67 และเป็นฤดูกาลที่ 14 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงเล่นที่ธรรมศาสตร์สเตเดียม ในปทุมธานี เมื่อวันที่ 16 มิถุนายน พ.ศ. 2567 ระหว่างบีจี ปทุม ยูไนเต็ด และเมืองทอง ยูไนเต็ด
แมตช์.
รายละเอียดการแข่งขัน.
ผู้ช่วยผู้ตัดสิน:
 ราวุฒิ นาคฤทธิ์
 คมสันต์ คำแผ่น
ผู้ตัดสินที่สี่:
 วิวรรธน์ จำปาอ่อน
ผู้ช่วย วีเออาร์:
 มงคลชัย เพชรศรี
 ภัทรพงศ์ กิจสถิตย์
ผู้ควบคุมการแข่งขัน:
 พีระพล ภูอุดม
ผู้ประเมินผู้ตัดสิน:
 โสภณ มหาบุญ
ผู้ประสานงานทั่วไป:
 เจษฎา ดุจนาคี
สถิติ.
<templatestyles src="Col-begin/styles.css"/>
เดอะบอยอิสมาย (เพลงอารีอานา กรานเด)

"เดอะบอยอิสมาย"  เป็นเพลงของ อารีอานา กรานเด นักร้องนักแสดงชาวอเมริกัน เผยแพร่ผ่านทาง รีพับลิกเรเคิดส์ เมื่อวันที่ 7 มิถุนายน พ.ศ. 2567 เป็นซิงเกิลที่สามจากสตูดิโออัลบั้มชุดที่ 7 ของเธอ "อีเทอร์นอลซันไชน์" (2024) เพลงนี้แต่งโดย กรานเด, แมกซ์ มาร์ติน, Shintaro Yasuda และ ดาวิดิเออร์ ซึ่งเป็นโปรดิวซ์เพลงร่วมกับ อิลยา ซัลมานซาเดห์ เพลงนี้ได้รับแรงบันดาลใจจากเดโมที่รั่วไหลออกมาซึ่ง กรานเด สร้างขึ้นสำหรับสเก็ตช์ตลก โดยเป็นเพลง อาร์แอนด์บี ที่นำซิงเกิลชื่อเดียวกันในปี 1998 ของ แบรนดี้ นอร์วูด และ โมนิกา
มิวสิควีดีโอ.
กรานเด ประกาศเมื่อวันที่ 27 พฤษภาคมว่ามิวสิกวิดีโอสำหรับ "เดอะบอยอิสมาย" จะปล่อยในวันที่ 7 มิถุนายน คริสเตียน เบรสลอเออร์ ผู้ซึ่งทำงานด้านภาพสำหรับทั้ง "เยสแอนด์?" และ "วีแค็นบีเฟรน(เวนฟอยัวเลิฟ)" จาก "อีเทอร์นอลซันไชน์" แสดงความคิดเห็นในทีเซอร์ของ กรานเด และแชร์ตัวอย่างบนบัญชี อินสตาแกรม ของเขาเอง. “ไปเอาป๊อปคอร์นของคุณ นั่งลง” เบรสลอเออร์เขียนในโพสต์ของแกรนด์ “ACT III… เร็วๆ นี้” ผู้กำกับมิวสิกวิดีโอกล่าวบนหน้าอินสตาแกรมส่วนตัวของเขา.
มิวสิกวิดีโอประกอบ กรานเด ในบท แคทวูแมน และ เพนน์ แบดจ์ลีย์ ในบทนายกเทศมนตรีของเมืองที่ปล่อยแมวดุร้ายไปตามถนนเพื่อกำจัดหนูที่รบกวน บรั่นดีและโมนิกาปรากฏตัวเป็นแขกรับเชิญในฐานะผู้ประกาศข่าวรายงานวิกฤติหนู.
เรือประจัญบานนางาโตะ

นางาโตะ (; โรมาจิ: "Nagato") เป็นเรือประจัญบานซูเปอร์เดรดนอตของกองทัพเรือจักรวรรดิญี่ปุ่น ต่อเสร็จในปี ค.ศ. 1920 ในฐานะเรือนำในชั้นเรือ ได้ใช้ขนส่งเสบียงเข้าช่วยเหลือผู้รอดชีวิตจากแผ่นดินไหวครั้งใหญ่คันโตในปี ค.ศ. 1923 ตัวเรือได้รับการปรับปรุงครั้งใหญ่ระหว่างปี 1934–1936 โดยมีการเสริมเกราะและเครื่องจักรให้มีประสิทธิภาพยิ่งขึ้น พร้อมกับปรับเปลี่ยนโครงสร้างส่วนบนให้เป็นแบบ pagoda mast ซึ่งเป็นรูปแบบที่ได้รับความนิยมในสมัยนั้น นางาโตะเข้าร่วมในสงครามจีน–ญี่ปุ่นครั้งที่สองช่วงสั้น ๆ ในปี ค.ศ. 1937 ต่อมาได้ทำหน้าที่เป็นเรือธงของพลเรือเอกอิโซโรกุ ยามาโมโตะในช่วงระหว่างการโจมตีเพิร์ลฮาร์เบอร์ นางาโตะทำหน้าที่คุ้มกันเรือรบที่ถอยกลับ และไม่ได้เข้าร่วมในการโจมตี
นอกจากการเข้าร่วมในยุทธนาวีที่มิดเวย์ในเดือนมิถุนายน ค.ศ. 1942 ซึ่งเรือไม่ได้เข้าร่วมการต่อสู้โดยตรงแล้ว เรือประจัญบานนางาโตะใช้เวลาส่วนใหญ่ในช่วงสองปีแรกของสงครามแปซิฟิกในการฝึกซ้อมในน่านน้ำบ้านเกิด กลางปี ค.ศ. 1943 เรือนางาโตะถูกย้ายไปประจำการที่ทรุก แต่ไม่ได้เข้าร่วมปฏิบัติการรบใด ๆ จนกระทั่งถึงกลางปี ค.ศ. 1944 ในยุทธนาวีที่ทะเลฟิลิปปิน ซึ่งเป็นที่ที่เรือลำนี้ถูกเครื่องบินของฝ่ายสหรัฐฯ โจมตี เรือประจัญบานนางาโตะ ได้เข้าร่วมในสมรภูมิสำคัญครั้งแรกในยุทธนาวีที่อ่าวเลย์เต ในเดือนตุลาคม โดยเป็นครั้งแรกที่เรือลำนี้ได้ยิงปืนใหญ่หลักใส่กองเรือข้าศึก ในการรบครั้งนั้น เรือได้รับความเสียหายเพียงเล็กน้อย และเดินทางกลับญี่ปุ่นในเดือนต่อมา
เรือถูกโจมตีในเดือนกรกฎาคม ค.ศ. 1945 โดยเป็นส่วนหนึ่งของการทัพสหรัฐเพื่อทำลายเรือหลวงของกองทัพเรือลำสุดท้ายที่เหลืออยู่ของกองทัพเรือจักรวรรดิญี่ปุ่น แต่ได้รับความเสียหายเพียงเล็กน้อยและกลายเป็นเรือประจัญบานญี่ปุ่นเพียงลำเดียวที่รอดชีวิตจากสงครามโลกครั้งที่สอง หลังจากนั้นในกลางปี ค.ศ. 1946 เรือลำดังกล่าวถูกสหรัฐใช้เป็นเป้าทดสอบอาวุธนิวเคลียร์ในช่วงปฏิบัติการครอสโรดส์ เธอรอดจากการทดสอบครั้งแรกโดยได้รับความเสียหายเพียงเล็กน้อย แต่กลับอัปปางลงในครั้งที่สอง
ไทยลีก ฤดูกาล 2567–68

ไทยลีก ฤดูกาล 2567–68 หรือ ไฮลักซ์ รีโว่ ไทยลีก ฤดูกาล 2567–68 เป็นการแข่งขันฟุตบอลไทยลีก ฤดูกาลที่ 28 ฟุตบอลลีกสูงสุดของประเทศไทยสำหรับสโมสรฟุตบอลอาชีพ ตั้งแต่ก่อตั้งขึ้นในปี 2539 หรือที่รู้จักกันในชื่อ ไฮลักซ์ รีโว่ ไทยลีก ตามสัญญาการเป็นผู้สนับสนุนกับ บริษัท โตโยต้า มอเตอร์ ประเทศไทย จำกัด มีทีมเข้าร่วมการแข่งขันทั้งหมด 16 ทีมในลีก
ตลาดซื้อขายนักเตะช่วงซัมเมอร์เปิดตั้งแต่วันที่ 25 พฤษภาคม ถึง 9 สิงหาคม 2567 ขณะที่ตลาดซื้อขายนักเตะช่วงหน้าหนาวเปิดตั้งแต่วันที่ 19 ธันวาคม 2567 ถึง 17 มกราคม 2568
บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มี นครราชสีมา มาสด้า, หนองบัว พิชญ และระยอง เป็น 3 สโมสรที่ได้เลื่อนชั้นจากไทยลีก 2 ขึ้นมาเล่นในไทยลีกฤดูกาลนี้
สโมสร.
ทั้งหมด 16 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 13 สโมสร จากไทยลีก ฤดูกาล 2566–67 และ 3 สโมสรจากไทยลีก 2 ฤดูกาล 2566–67 ได้แก่ นครราชสีมา มาสด้า และหนองบัว พิชญ ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ และระยอง ซึ่งเลื่อนชั้นขึ้นมาจากการชนะเลิศในรอบเพลย์ออฟ
สโมสรที่เข้าและออกจากไทยลีก.
เลื่อนชั้นจากไทยลีก 2.
<section end=map />
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 5 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน ส่วนนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียน สามารถขึ้นทะเบียนได้ไม่จำกัดจำนวน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
ตารางคะแนน.
อันดับ.
 
สถิติ.
<templatestyles src="Col-begin/styles.css"/>
 "ณ วันที่ 30 เมษายน 2568"
รางวัล.
รางวัลประจำฤดูกาล.
อีเทอริดจ์
กูลส์
ดูกอล
อีเวร์ตง
เควิน
จักรพันธ์
ชนาธิป
กริชปิม
บักจีโอ
บิสซูลี
เบน เดวิส
11 ผู้เล่นยอดเยี่ยมแห่งปี<br>ไทยลีก ฤดูกาล 2567–68
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 30 เมษายน 2568แหล่งข้อมูล: ไทยลีก"หมายเหตุ:"'† ทีมที่เล่นในไทยลีก 2 เมื่อฤดูกาลที่แล้ว
เรือประจัญบานชาร์นฮอสท์

เรือประจัญบาน"ชาร์นฮอสท์"  เป็นเรือประจัญบานลำแรกในชั้นชาร์นฮอสท์ เข้าประจำการใน"ครีคส์มารีเนอ"ของนาซีเยอรมนีในช่วงสงครามโลกครั้งที่สอง เรือนี้ได้รับการตั้งชื่อตามแกร์ฮาร์ท ฟ็อน ชาร์นฮอสท์ เรือชาร์นฮอสท์เริ่มต่อที่อู่ทหารเรือเมืองวิลเฮ็มส์ฮาเฟิน ("Kriegsmarinewerft Wilhelmshaven") เมื่อเดือนมิถุนายน ค.ศ. 1935 และขึ้นประจำการในเดือนมกราคม ค.ศ. 1939 โดยมีศักดิ์เป็นเรือผู้พี่ของเรือประจัญบานกไนเซอเนา เรือชาร์นฮอสท์ถูกจมลงในช่วงยุทธนาวีที่แหลมเหนือ โดยเรือประจัญบานสหราชอาณาจักร เอชเอ็มเอส ดยุกออฟยอร์ก เมื่อวันที่ 26 ธันวาคม ค.ศ. 1943